
Sülysáp Nagyközség Önkormányzata

Jegyzőjétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: 1770-…/2013
Előterjesztést készítette: Tóth Krisztina jegyző

Előterjesztés elkészítésének időpontja: 2013. április 5.
Előterjesztést véleményezi: ESZB, PTÜB
Döntés módja: minősített szótöbbség 

Mellékletek: módosító okirat + egységes szerkezetű alapító okirat (előterjesztéshez csatolva)
E L Ő T E R J E S Z T É S

Sülysáp Nagyközség Önkormányzata Képviselő-testületének

2013. április 11-én tartandó munkaterv szerinti ülésére

9. napirendhez

Tárgy: Gondozási Központ alapító okiratának módosítása
Tisztelt Képviselő-testület!
A Gondozási Központ vezetője jelezte, hogy igen sokan szeretnék igénybe venni a Központ által biztosított szociális étkeztetést, ezért szükségessé vált az intézmény alapító okiratának és működési engedélyének módosítása, az étkeztetésben ellátható személyek létszámának 45 főről 60 főre való emelése.
Ezzel párhuzamosan az alapító okiratban azokat a módosításokat is át kell vezetni, amelyek az új államháztartásról szóló törvény és végrehajtási rendeletei nyomán szükségessé váltak.

A módosító okiratok és a módosításokkal egységes szerkezetbe foglalt új alapító okiratok az előterjesztés mellékleteit képezik. Kérem az előterjesztés megtárgyalását, és a szükséges döntések meghozatalát.

…/2013. (IV. 11.) ÖKT határozati javaslat

Sülysáp Nagyközség Önkormányzatának Képviselő-testülete alapítói jogkörében eljárva 

1./ a Gondozási Központ 262/2009. (XII. 16.) önkormányzati határozattal jóváhagyott alapító okiratának módosítására előterjesztett módosító okiratot elfogadja;
2./ az 1./ pont szerinti módosító okirattal egységes szerkezetbe foglalt alapító okiratot jóváhagyja;
3./ felkéri a jegyzőt, hogy intézkedjen a módosításnak a törzskönyvi nyilvántartáson való átvezetése iránt.
Határidő: 1-2./ azonnal; 3./ 8 napon belül
Felelős: jegyző
Sülysáp, 2013. április 5.

Tóth Krisztina s.k.


jegyző
MÓDOSÍTÓ OKIRAT 

A GONDOZÁSI KÖZPONT ALAPÍTÓ OKIRATÁHOZ
Sülysáp Nagyközség Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 86. §-a, az államháztartásról szóló 2011. évi CXCV. törvény 8. §-a, az államháztartásról szóló törvény végrehajtásáról szóló 368/2011. (XII. 31.) Korm. rendelet 5. §-a, valamint a szakfeladatrendről és az államháztartási szakágazati rendről szóló 56/2011. (XII. 31.) NGM rendelet alapján a Gondozási Központ 262/2009. (XII. 16.) önkormányzati határozattal jóváhagyott egységes szerkezetbe foglalt alapító okiratát az alábbiak szerint módosítja:

1. Az alapító okirat 5. pontja a következők szerint módosul:

5. Költségvetési szerv alapítója, alapítás éve: 

Sülysáp Nagyközség Önkormányzatának 



Képviselő-testülete


1996.01.01.

2. Az Alapító okirat 10. pontja a következők szerint módosul:

10. A költségvetési szerv vezetőjének kinevezési rendje:

Az intézmény felelős vezetőjét pályázat útján Sülysáp Nagyközség Önkormányzatának Képviselő-testülete nevezi ki határozott időre, 5 éves időtartamra a közalkalmazottak jogállásáról szóló törvény és a vonatkozó miniszteri rendeletek alapján. Az intézményvezető felett a munkáltató jogokat a Polgármester gyakorolja.

3. Az Alapító okirat 11. pontja a következők szerint módosul:

11. A foglalkoztatottjaira vonatkozó foglalkoztatási jogviszonyok:

Közalkalmazotti jogviszony, a közalkalmazottak jogállásáról szóló törvény alapján. A dolgozók felett a munkáltatói jogokat az intézmény vezetője gyakorolja.

4. Az Alapító okirat 12. pontja a következők szerint módosul:

12. Költségvetési szerv alaptevékenysége:

881011 Idősek nappali ellátása

889921 Szociális étkeztetés

5. Az Alapító okirat 14. pontja a következők szerint módosul:

14. Az alaptevékenység keretében ellátandó létszám:

Idősek napközbeni ellátása:                               
25 fő

Szociális étkeztetés:                              
60 fő

6. Az Alapító okirat 16. pontja a következők szerint módosul:

16. A költségvetési szerv vagyon feletti rendelkezés joga:

A költségvetési szerv rendelkezésére álló ingatlanvagyont, illetve ingóságokat az Önkormányzat ingyenesen használatba adja az intézmény részére, mely feladatainak ellátásához szabadon használhatja azokat. A vagyon felett a rendelkezés jogát Sülysáp Nagyközség Önkormányzata az önkormányzat vagyonáról és a vagyonnal való gazdálkodás szabályairól szóló rendelete alapján gyakorolja.

Záradék:

Jelen módosító okiratot Sülysáp Nagyközség Önkormányzatának Képviselő-testülete a …/2013. (IV. 11.) ÖKT határozatával fogadta el. 

Sülysáp, 2013. április 

Horinka László
Tóth Krisztina


polgármester 
jegyző

GONDOZÁSI KÖZPONT ALAPÍTÓ OKIRATA 
EGYSÉGES SZERKEZETBEN

1. Költségvetési szerv neve:                           
Gondozási Központ

2. Költségvetési szerv székhelye:                     
2241 Sülysáp, Vasút utca 24.
3. Költségvetési szerv PIR törzsszáma:        
652401

4. Költségvetési szerv fenntartója, székhelye: 
Sülysáp Nagyközség Önkormányzata 

2241 Sülysáp, Szent István tér 1.
5. Költségvetési szerv alapítója, alapítás éve: 

Sülysáp Nagyközség Önkormányzatának 


Képviselő-testülete

1996.01.01.

6. Költségvetési szerv működési területe:  
Sülysáp Nagyközség közigazgatási területe.
7. A költségvetési szerv irányító szerve, székhelye: 
Sülysáp Nagyközség Önkormányzatának


Képviselő-testülete


2241 Sülysáp Szent István tér 1.

8. A költségvetési szerv jogszabályban meghatározott közfeladata:
A szociális igazgatásról és szociális ellátásokról szóló 1993. évi III. törvény 86. §-a alapján: idősek otthona, étkeztetés, közösségi ellátások, nappali ellátás.

9. Költségvetési szerv típus szerinti besorolása:
A tevékenység jellege alapján:                             
közszolgáltató költségvetési szerv
Közszolgáltató szerv fajtája:                                 
közintézmény
Feladatellátáshoz kapcsolódó funkciója:              
önállóan működő költségvetési szerv
10. A költségvetési szerv vezetőjének kinevezési rendje:




Az intézmény felelős vezetőjét pályázat útján Sülysáp Nagyközség Önkormányzatának Képviselő-testülete nevezi ki határozott időre, 5 éves időtartamra a közalkalmazottak jogállásáról szóló törvény és a vonatkozó miniszteri rendeletek alapján. Az intézményvezető felett a munkáltató jogokat a Polgármester gyakorolja.
11. A foglalkoztatottjaira vonatkozó foglalkoztatási jogviszonyok:





Közalkalmazotti jogviszony, a közalkalmazottak jogállásáról szóló törvény alapján. A dolgozók felett a munkáltatói jogokat az intézmény vezetője gyakorolja.

12. Költségvetési szerv alaptevékenysége:








881011 Idősek nappali ellátása

889921 Szociális étkeztetés
13. A költségvetési szerv ágazati azonosítója:             S0237729
14. Az alaptevékenység keretében ellátandó létszám:
       Idősek napközbeni ellátása:                               
25 fő

       Szociális étkeztetés:                              
60 fő

15. A költségvetési szerv feladatellátást szolgáló vagyona:
A 2241 Sülysáp Vasút utca 24. szám alatti, 1399/1 helyrajzi számú ingatlan, amely Sülysáp Nagyközség Önkormányzat korlátozottan forgalomképes vagyonát képezi. Az ingóságok a vagyonleltár alapján az önkormányzat tulajdonát képezik.

16. A költségvetési szerv vagyon feletti rendelkezés joga:

      



A költségvetési szerv rendelkezésére álló ingatlanvagyont, illetve ingóságokat az Önkormányzat ingyenesen használatba adja az intézmény részére, mely feladatainak ellátásához szabadon használhatja azokat. A vagyon felett a rendelkezés jogát Sülysáp Nagyközség Önkormányzata az önkormányzat vagyonáról és a vagyonnal való gazdálkodás szabályairól szóló rendelete alapján gyakorolja.

17. Költségvetési szerv gazdálkodása:

Önállóan működő és az előirányzatok feletti rendelkezési jogosultság szempontjából részjogkörű szerv, melynek pénzügyi-gazdasági feladatait a Polgármesteri Hivatal látja el.

18. A költségvetési szerv kiegészítő, kisegítő és vállalkozási tevékenysége:

       Az intézmény kiegészítő, kisegítő és vállalkozási tevékenységet nem végez.

Záradék:

Jelen egységes szerkezetbe foglalt alapító okiratot Sülysáp Nagyközség Önkormányzatának Képviselő-testülete a …/2013. (IV. 11.) ÖKT határozatával hagyta jóvá. 

Sülysáp, 2013. április 

Horinka László
Tóth Krisztina


polgármester 
jegyző
